作者:杜甫
標題:九成宮
內容:蒼山入百里，崖斷如杵臼。曾宮憑風回，岌嶪土囊口。立神扶棟樑，鑿翠開戶牖。其陽產靈芝，其陰宿牛鬥。紛披長松倒，揭gG怪石走。哀猿啼一聲，客淚迸林藪。荒哉隋家帝，制此今頹朽。向使國不亡，焉為巨唐有。雖無新增修，尚置官居守。巡非瑤水遠，跡是雕牆後。我行屬時危，仰望嗟歎久。天王守太白，駐馬更搔首。